Podlitiek: Sisulu verdeel, Novak wil speelOpgestel deur die Podlitiek-span Lindiwe Sisulu, minister van menslike nedersettings, water en sanitasie. (Foto: Chantall Presence/ANA) In dié week se episode van Podlitiek gesels die span, en ‘n gas wat by die paneel aansluit, oor die uitsprake wat minister Lindiwe Sisulu onlangs oor die regbank gemaak het, sowel as Novak Djokovic se verlengde stryd ten einde deel te kan neem aan die Australiese Ope van 2022. Minister Sisulu was deel van die samesprekings wat gelei het tot die alombekende 1994-verkiesings, maar met die ANC se leierskapsverkiesings net ‘n klipgooi weg, kom dit voor asof sy of die kollig op haar wil laat skyn, of werklik nie tyd het vir die oppergesag van die reg nie. In ‘n onlangse toespraak, wat ook as artikel gepubliseer is, bevraagteken Sisulu die waarde van hierdie hooggeagte regsbeginsel. Paul en Frederik van Dyk bespreek die kwessie, nie met veel verbasing nie, maar nietemin in diepte. ‘n Volgende storie is die pogings van die Australiese regering om Novak Djokovic uit hul land te laat deporteer, as gevolg daarvan dat Djokovic hom nie laat inent het nie. Paul en Frederik wonder hoe vrywillig hierdie vrywillige entstof werklik is as dit in so ‘n mate beperkend van aard is om dit nie te neem nie… Podlitiek lewer nie die nuus nie, hulle maak dit. Luister Podlitiek.